Un angajat al CFR a fost surprins de călători în timp ce fuma într-un tren care circula pe ruta Galaţi - Bucureşti.

În momentul în care a fost luat la rost, controlorul şi-a pierdut cumpătul, i-a înjurat pe oameni şi a încercat să îl lovească cu piciorul pe bărbatul care a îndrăznit să îi reproşeze că fumează în tren.

Reprezentanţii CFR Călători au precizat, pentru Digi24, că au început o anchetă, iar în funcţie de rezultat, controlorul cu pricina poate fi sancţionat disciplinar sau chiar înlăturat din funcţie.

Călător: Se fumează aici în interior?!

Controlor: Da, se fumează că eu... Care e problema ta? Hai, dă-i drumul de aici!

Călător: Înregistrăm şi trenul şi vedem noi!

Controlor: Înregistrează şi pe mă-ta..Ia uite la el..

Călător: Ia să vedem o dată o imagine. Aşa, aşa!

Imaginile pe care tocmai le-aţi urmărit au fost trimise pe adresa redacţiei de Călin Creţu. Dacă sunteţi martorii unei situaţii care ar putea deveni o ştire, ne puteţi contacta la 0771.100.304. Vă rugăm să vă spuneţi numele complet şi să precizaţi locul din care transmiteţi imaginile.